

**Republika e Kosovës**

**Republika Kosova - Republic of Kosovo**

***Qeveria - Vlada - Government***

 **Br. 01/44**

 **Datum: 16.11.2020.**

Na osnovu člana 92. stav 4. člana 93. stav (4) i člana 55. Ustava Republike Kosovo, u skladu sa članom 24A, stav 1 Zakona br. 04/L-014 o izmenama i dopunama Zakona br. 07/L-001 o budžetskim izdvajanjima za Budžet Republike Kosovo za 2020. Godinu, na osnovu člana 4. Uredbe br. 06/2020 o oblastima administrativne odgovornosti Kancelarije premijera i ministarstava, izmenjena i dopunjena Uredbom br. 07/2020, u skladu sa članom 17. i 19. Pravilnika o radu Vlade Republike Kosovo br. 09/2011, u skladu sa Programom Vlade Republike Kosovo za 2020-2023, usvojenog Odlukom Vlade br. 01/23 od 13.08.2020. godine, Vlada Republike Kosovo, na sednici održanoj dana 16. novembra 2020. godine, donosi sledeću

**O D L U K U**

1. Izmenjuje se i dopunjuje Odluka Vlade Republike Kosovo br. 10/33, od 28.09.2020. godine, kao u nastavku:
	1. Sredstva dodeljena prema Odluci Vlade br. 10/33, tačka 1.4 Ministarstvu ekonomije i životne sredine sa kodom 213, u potprogramu Preduzetništvo sa kodom 49400, u iznosu od milion evra (1.000.000,00 €), kategorija troškova „Subvencije i transferi“ vraćaju se i transferišu u Program ekonomskog oporavka sa kodom 29300, kategorija troškova „Subvencije i transferi“.
	2. Sredstva u iznosu od milion evra (1.000.000 €) vraćena prema tački 1.1 ove odluke, iz Programa ekonomskog oporavka sa kodom 29300, kategorija troškova „Subvencije i transferi“, prenose se Ministarstvu ekonomije i životne sredine sa kodom 213, u potprogram Jedinica za politiku i praćenje javnih preduzeća sa kodom 23300, kategorija troškova „Subvencije i transferi“.
	3. Sredstva iz tačke 1.2 ove odluke dodeljuju se i koriste od Ministarstva ekonomije i životne sredine za podršku J.P. „Trepča“
2. Sve ostale tačke Odluke br. 10/33, od 28.09.2020 ostaju nepromenjene.
3. Ministarstvo finansija i Ministarstvo ekonomije i životne sredine dužni su da sprovedu ovu odluku.
4. Odluka stupa na snagu danom objavljivanja u Službenom listu Republike Kosovo.

 **Avdullah HOTI**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Premijer Republike Kosovo

**Dostaviti:**

* Zamenicima premijera;
* Svim ministarstvima (ministrima);
* Generalnom sekretaru KP-a;
* Arhivi Vlade.